cyanic-selkie/wikianc huggingface dataset:
Sentiu (fisiolochía)
Equilibriocepción
O equilibrio u equilibriocepción ye a facultat de percibir o movimiento, acceleración y dirección d'un cuerpo, y de mantener o equilibrio d'a posición. Ye o sentiu que permite de mantener-se de piet, fer equilibrios u notar l'acceleración d'as cosas u la gravedat terrestre. L'organo d'a equilibriocepción ye o sistema vestibular d'o laberinto, en l'odiu interno d'as dos orellas, y ye determinato per o suyo nivel de fluido endolinfatico.
Tego Calderón
Ha recibiu premios per lo suyo treballo, incluyiu un premio Source a cargo d'a revista The Source per Artista Internacional de l'Anyo, ganador d'o Premio Grammy Latín en 2015 en a categoría de millor álbum d'a musica urbana per lo suyo álbum El que sabe, sabe, como tamién ha recibiu nominacions en quantas ceremonias, entre ellas lo Grammy Latín, Billboard Awards, Premios Lo Nuestro y Premios La Chent.
Sentiu (fisiolochía)
Equilibriocepción
Mareyos, vertigos u desorientacions son alteracions que afectan as funcions d'a equilibriocepción.
Termocepción
A termocepción ye a facultat de percibir a calor u l'ausencia de calor (fridor) per medio d'a piel y conductos internos d'a piel. Os termorreceptors d'a piel son prou diferents d'os termorreceptors homeostaticos d'o celebro (hipotalamo), que soministran a información d'a temperatura corporal interna.
Propiocepción
A cinestesia u propiocepción ye a facultat de percibir a posición relativa d'as partis d'o cuerpo. Ye o sentiu que, per eixemplo, permite de saber mover-se en a escuredat, de tocar-se con un dido a punta d'o naso con os uellos trancatos, u de botar una pilota sin necesidat de mirar-se de contino a posición d'a pilota y d'a man.
A cansera, a desorientación y altros factors pueden alterar temporalment a propiocepción.
Nocicepción
A nocicepción, u dolor fisiolochica, ye a facultat de percibir os mals u intencions danyosas en o teixiu. Os tres tipos de receptors de dolor son cutanios (piel), somaticos (uesos y chuegos) y viscerals (organos d'o cuerpo). Se gosaba creyer que a dolor yera causada per una sobrecarga d'os receptors d'a presión, pero a investigación fisiolochica d'a primer metat d'o sieglo XX contrimostró que a dolor ye un fenomeno diferenciato que guarda relación con toz os altros sentius, mesmo lo tacto. D'antis tamién se creyó que se trataba d'una experiencia plenament subchectiva, pero estudios recients indican que a dolor se rechistra en a frontalera d'a circumvolución cingular d'o celebro.
Interocepción
A interocepción ye a denominación con que se conoix o conchunto de sentius internos, estimulatos de normal en l'interior d'o cuerpo, y que embrecan muitos receptors sensorials d'os organos internos neurolochicament connectatos con o celebro, como los receptors cutanios, os d'as mucosas d'a farinche, os d'a vuixica urinaria y d'o estentín cular, etc. A interocepción abraca, per eixemplo, sensacions como a sete, a fartera u a rubor, u as que se producen en o garganchón quan s'engulle u se vomeca.
Sentius no humans
thumb|right|O tiburón martiello ye un d'os animals que contan con electrorreceptors. Muitos animals contan con sentius analogos a os d'os humans, encara que a sobén a suya capacidat u posición ye diferent.
Os cans, per eixemplo, tienen o sentiu d'o fato muito més aguto, encara que o mecanismo sía parello. Os insectos tienen encambio los receptors olfactorios en as suyas antenas. Os gatos pueden veyer quasi a escuras gracias a uns musclos alredol d'os iris y a una membrana que optimiza la imachen; igualment contan con un fin sentiu d'a propiocepción que ye a que produz a impresión que os gatos siempre cayen sobre as quatre patas.
Entre os sentius de bels animals que no tienen os humans, bi son os siguients:
Primera Guerra Carlista
A Primera Guerra Carlista estió una guerra civil que se desembolicó en Espanya entre 1833 y 1840 entre os carlistas, partidarios d'o infant Carlos María Isidro de Borbón y d'un rechimen absolutista, y os isabelinos u cristinos, defensors d'Isabel II y d'a rechent María Cristina de Borbón, que o suyo gubierno estió orichinalment absolutista moderau y acabó convertindo-se en liberal pa obtener l'emparo popular. Antes mas estió conoixida por a historiografía espanyola como que Guerra d'os Siet Anyos u Primera guerra civil.
Orichen
cucha|miniaturadeimagen|265x265px|O infant Carlos María Isidro, autoproclamau rei con o nombre de Carlos V. A guerra la plantió Carlos María Isidro, chirmán de Fernando VII, por a qüestión succesoria, ya que heba estau l'heredero a o trono entre o reinau d'o suyo chirmán Fernando, a causa que iste, dimpués de tres matrimonios, careixeba de descendencia. Manimenos, o nuevo matrimonio d'o rei y l'embarazo d'a reina ubren una nueva posibilidat de succesión.
En marzo de 1830, seis meses antes d'a naixencia d'Isabel II, o rei publica a Pragmatica Sanción de Carlos IV aprebada por as Corz de 1789, que deixaba sin efecto o Reglamento de 10 de mayo de 1713 que excluiba a succesión femenina a o trono dica acotolar a descendencia masculina de Felipe V. Se restabliba asinas o dreito succesorio tradicional castellano, replegau en Las Partidas, seguntes o qual podeban accedir a o trono as fillas d'o rei difunto en caso de morir o monarca sin fillos varons.
Manimenos, Carlos María Isidro, no reconoixió a Isabel como princesa d'Asturias y quan Fernando murió o 29 de setiembre de 1833, Isabel estió proclamada reina baixo a rechencia d'a suya mai, María Cristina de Borbón-Dos Sicilias, y Carlos en o Manifiesto de Abrantes mantenió os suyos dreitos dinasticos, levando a o país a la Primera Guerra Carlista.
A qüestión dinastica no estió a sola razón d'a guerra. Dimpués d'a Guerra d'a Independencia, Fernando abolió a Constitución de 1812, pero dimpués d'o Trienio Liberal (1820-1823), Fernando VII no tornó a restaurar a Inquisición, y en os zaguers anyos d'o suyo reinau permitió ciertas reformas pa atrayer a os sectors liberals, que amás pretendeban igualar as leis y costumbres en tot o territorio d'o reino eliminando fueros y privilechios, a o tiempo os sectors mas conservadors s'agrupaban arredol d'o suyo chirmán Carlos.
Contendients
miniaturadeimagen|Estandart Reyal u d'a Cheneralísma, prencipal bandera carlista d'a primera guerra bordada por María Francisca de Braganza. O campo y as chicotas ciudaz d'o País Basco y Navarra emparoron mayoritariament a o pretendient Carlos a causa d'o suyo tradicionalismo foral, gracias a l'emparo que le dio o baixo clero local. Muitos autors han especulau con a posibilidat que la causa carlista en o País Basco y Navarra fuese fundamentalment foralista. No existe consenso en ista analís, ya que atros autors rebaten ista interpretación, fendo a prencipal razón de l'emparo basco-navarro a o influxo d'o clero en a sociedat.
Sobre ista qüestión expresó Mateo Benigno de Moraza en o suyo discurso debant d'o Congreso de Deputaus o 13 de chulio de 1876: "Pa o país bascongado no podeba buscar-se un resorte que ferise mas viva, mas delicada y mas sensiblement as fibras d'o suyo corazón, tan relichioso y catolico, y no puede negar-se que en a guerra ha teniu a qüestión relichiosa a sola influencia en o mío país; garra atra en a quasi universalidat d'as mías paisanos ha puesto abocar-los a la guerra; pero os Fueros no han estau la causa".
En l'atro bando, os liberals y moderaus s'unioron para emparar a María Cristina y a la suya filla Isabel. Controlaban as prencipals institucions d'o Estau, a mayoría de l'exercito y todas as ciudaz importants. Os liberals recibioron emparo d'o Reino Uniu, Portugal y Francia en forma de creditos para o trasoro y de fuerzas militars. Os britanicos ninvioron a Lechión Auxiliar Britanica, cuerpo de voluntarios a o mando d'o cheneral George Lacy Evans, mientres que a Royal Navy realizaba funcions de bloqueyo. Os portugueses ninvioron una división auxiliar baixo o mando d'o Barón das Antas y os franceses a División Auxiliar Francesa amás de colaborar en o control d'a buega y d'as costas espanyolas.
Fases d'a guerra
Tenendo en cuenta as accions levadas a cabo por la uno y l'atro bando podemos destacar tres grans fases en a contienda:
Repliegue carlista
A fase prencipia en 1835 y remata en 1837. Os cristinos (partidarios d'Isabel) aconsiguen una mayor coordinación y consolidan a suya posición dentro d'o territorio carlista. Famosa por as numerosas expedicions carlistas, estando as mas importants a de Miguel Gómez Damas en 1836, que recorrió toda Espanya y a Expedición Reyal, encabezada por Carlos María Isidro en persona, que menazó en 1837 a capital. O fracaso de dita expedición suposó o desastre d'a zaguera gran tentativa carlista. L'acción mas important estió o Setio de Bilbau de 1836, que acabó con una nueva redota carlista. Destaca l'aparición en favor de don Carlos de Ramón Cabrera en o Mayestrato, que causó serios problemas a os cristinos dica o final d'a guerra.
Escamallo d'o carlismo
Dimpués d'a batalla de Luchana os carlistas pierden a oportunidat de prener Bilbau y una d'as zagueras ocasions de poder ganar a guerra. Suposa tamién o suyo redota en Bilbau a creyación d'una facción carlista que empara a fin d'a guerra, veyendo imprebable ya a victoria. Dende alavez os absolutistas no fan que defender o territorio que encara controlan dica que a falta d'efectivos y as convulsions adintro d'a cort d'o infant obligan en 1839 a sinyar a paz, tot y que un sector carlista y o propio don Carlos no acceptasen o convenio de Vergara, habendo d'ir a l'exilio, a l'aspera d'una nueva oportunidat. Cabrera seguirá a o frent d'o Mayestrato un anyo mas, ya con la causa d'o pretendient carlista muit debilitada. Destaca Espartero como lider indiscutible d'as fuerzas cristinas.
A guerra
dreita|miniaturadeimagen|300x300px|O frent en o suyo momento alchido.
Zaguers
Dimpués d'a muerte de Fernando VII, o pretendient Carlos nombró a Joaquín Abarca como ministro universal y fació un clamamiento a l'exercito y a las autoridatz pa que se sumasen a la suya causa, pero con tasa repercusión. En l'ambito internacional nomás o rei Miguel I de Portugal lo reconoixió, o que levó a la ruptura diplomatica entre Espanya y Portugal. En os primers días d'octubre se succedioron as insurreccions en cuantos puntos d'Espanya, protagonizadas por agrupacions locals de Voluntarios Realistas, en cheneral con poco exito, fueras d'en o País Basco, Navarra y Logronyo, pero sin plegar a controlar mas que por poco tiempo as ciudaz de ditos territorios.
As sublevacions no tenioron l'emparo de l'exercito. Asinas, o cheneral Ladrón de Cegama, sin mando en Valladolit (residencia d'a Capitanía Cheneral de Castiella a Viella), y o coronel Tomás de Zumalacárregui, retirau pero vivindo en a plaza fuerte de Pamplona, fuyioron d'os suyos puestos de residencia pa pronunciar-se sin arrocegar con ell garra fuerza d'as guarnicions d'as plazas en as qualas se trobaban. A guerra se considera como prencipiada quan o cheneral Ladrón de Cegama proclamó rei a o infant don Carlos con o nombre de Carlos V o 6 d'octubre de 1833 en Tricio (La Rioja), apoderando-se con os voluntarios sublevaus de Logronyo y pasando a Navarra a unir-se con os sublevaus d'ista provincia. A unión d'istos voluntarios en Navarra estió l'embrión d'as tropas d'as qualas se fació cargo Tomás de Zumalacárregui y que facioron posible que a guerra durase siet anyos.
Quesada - Zumalacárregui
dreita|miniaturadeimagen|297x297px|O cheneral carlista Tomás de Zumalacárregui. Zumalacárregui equipó a os suyos hombres con armas presas a os exercitos cristinos en o campo de batalla u en ataques contra fabricas u convoys, y conscient d'a suya inferioridat numerica y armamentistica reprodució a tactica guerrillera que conoixeba dende a Guerra d'Independencia, amparando-se en o accidentau d'o releu y en l'emparo de gran parte d'a población civil. O 7 d'aviento de 1833, as deputacions de Bizcaya y d'Alaba lo nombroron chefe d'as tropas d'istas provincias. Muit popular entre os suyos soldaus (lo clamaban "Tío Tomás"), no dubdó en amostrar-se cruel en a represión d'os liberals ni en emplegar a terror pa mantener controlau o territorio.
Rodil - Zumalacárregui
Entre l'anyo 1834 se succedioron as victorias carlistas en importants accions, como que l'asalto a un convoy d'armas entre Logronyo y Cenicero, as accions de Goyo d'Alaba y Venda de Echavarri. Pero pa os carlistas l'anyo acabó con una redota en a batalla de Mendaza y a prudent retirada en a batalla de Arquijas.
Valdés - Zumalacárregui
Con l'Acción de Artaza contra Gerónimo Valdés, Zumalacárregui desfació a tropa cristina que se veyió obligada a desmantelar todas as estratechicas guarnicions (Maeztu, Alsasua, Elizondo, Santesteban, Urdax, entre atras), quedando como que solas guarnicions as d'as capitals d'as provincias bascongadas, Pamplona y qualques puertos d'a costa. O grueso de l'exercito cristino se retiró a la marguin sud de l'Ebro. Animau por os suyos exitos militars y por a necesidat d'obtener financiamiento y reconoixencia internacional, o pretendient le ordenó de prener Bilbau, manimenos a opinión contraria de Zumalacárregui, que hese preferiu atacar Vitoria y dende allí ubrir-se camín enta Madrit. A operación prencipió con exito, en ubrir-se paso enta Bilbau en vencer a o cheneral Espartero en o Puerto de Descarga, prencipiando a sitiar a capital bizcaína o 10 de chunyo de 1835; pero, feriu Zumalacárregui quan observaba as operacions, feneixió o 24 de chunyo de 1835
Fernández de Córdova - Eguía
En octubre de 1835 Nazario Eguía asumió o puesto de cheneral en cabo d'as tropas carlistas en o País Basco y Navarra. Entre o suyo mandato l'exercito carlista augmentó os suyos efectivos dica plegar a os 36.000 hombres.
Fernández de Córdova - Villarreyal
Bruno Villarreyal, sucesor de Nazario Eguía, se caracterizó por fomentar as expedicions difuera d'o territorio carlista.
Espartero - Villarreyal
En octubre de 1836 tenió puesto o segundo Setio de Bilbau, que fracasó a os cinco días y en noviembre un tercer intento que duró mes y meyo y que fracasó debant d'a defensa de Baldomero Espartero.
Espartero - Guergué
Juan Antonio Guergué se fació con o mando de l'exercito dica chunyo de 1838.
Espartero - Maroto
Dimpués d'a batalla de Peñacerrada, Guergué estió substituiu por Rafael Maroto, qui reorganizó l'exercito y mandó afusilar en febrero de 1839 a Guergué y a atros militars acusaus de conspirar en o suyo contra a o mesmo tiempo que intentaba aconseguir d'o pretendient a destitución d'as suyas adversarios, por o que estió destituito a la suya vegada por Don Carlos, encara que poco días dimpués estió restituiu en o suyo puesto por o pretendient, que accedió a os suyos demandas.
Maroto negoció con o gubierno d'Isabel II sin l'emparo d'o pretendient y con a oposición de parte d'as suyas tropas y o 29 d'agosto de 1839 Espartero y oficials carlistas, representants de Maroto, sinyan o Convenio de Oñate que metió fin a la guerra en o norte d'Espanya, confirmau con o conoixiu como Abrazo de Vergara entre Maroto y Espartero o 31 d'agosto. O 14 de setiembre de 1839 o pretendient carlista y as suyas tropas que le remaniban fidels crucioron a buega francesa y a guerra remató en o frent norte.
Frent d'Aragón y Valencia
O 13 de noviembre de 1833 os carlistas obtienen una important victoria: Moriella se subleva y enrola o estandarte de Carlos V. Carlos Victoria, comandant d'a plaza de Moriella, fa salir a las tropas d'a ciudat con una treta. Zarra as puertas d'a ciudat y de conchunta con Rafael Ram de Viu (barón d'Herbés) y Manuel Carnicer se suman a o bando carlista. A pesar d'iste acto as tropas gubernamentals se meten en movimiento y mandan enta Moriella una important columna dirichida por Horé. Os carlistas debant d'ixa menaza fuyen de Moriella en aviento. Dimpués o barón d'Herbés y atros liders carlistas son presos en Calanda y afusilaus o 27 d'aviento. Pese a isto a flama d'a rebelión s'heba encendiu en as tierras d'o Mayestrato y l'Ebro meso que atros liders como Manuel Carnicer, Quílez y Cabrera continoron luitando.
As partidas d'o Mayestrato y Aragón trigoron a Manuel Carnicer como que o suyo chefe en febrero de 1834. Dimpués d'o suyo fusilamento en abril de 1835 prenió o mando o suyo segundo, Ramón Cabrera, qui dio ánimos a las fuerzas carlistas, pero sin que ditas fuerzas fuesen pro numerosas como pa obtener una victoria decisiva sobre as fuerzas liberals, de traza que en 1836 Evaristo de San Miguel conqueriba pa os isabelinos Cantaviella. En 1837 Cabrera aconsigue reconquerir o territorio perdiu y en chinero de 1838 conquiesta Moriella, a la quala convierte en capital d'a suya administración, extendendo o suyo territorio por Aragón, norte de Valencia y sud de Catalunya. Manimenos, a fin d'a guerra en o norte fació que Espartero plegase a Zaragoza a o frent de 44.000 hombres en octubre de 1839 y establise o suyo quartel cheneral en Mas de las Matas. Cabrera aconsigue mantener a resistencia dica o 30 de mayo de 1840 quán Espartero conquirió Moriella y Cabrera s'endrezó a Berga.
Frent de Catalunya
En Catalunya as numerosas partidas actuaban sin coordinación. O mando d'o Pretendient ninvió un continchent de fuerzas d'o territorio carlista basco-navarro, seleccionau entre os mas experimentaus batallons d'os quals disposaba, en agosto de 1835 baixo o mando de Juan Antonio Guergué formau por 2.700 hombres con a misión d'organizar o frent en Catalunya. Plegau a o suyo destín Guergué, aconsiguió agrupar una numerosa fuerza, intentanto prener Olot pero fracasando en o intento. Seguidament Guergué organizó as tropas carlistas catalanas en un documento oficial que se ninviaría a o rei y a os capitostes respectivos. En o mesmo documento ell posa de manifiesto que as tropas con as qualas conta son bellas 19.000 escontando las traitas por ell. Manimenos istos datos son poco fiables a causa que dan un numero alto de guerrillas no identificadas. A pesar d'isto o numero heba d'estar muit alto. Dimpués de la marcha de Guergué de Catalunya asumioron o mando Ignacio Brujó y Rafael Maroto, qui estió poco tiempo (uns meses), creyó confusión y tenió muitas redotas. Ye por esta razón que en aviento de 1836 estió substituiu por Blas María Royo de León que heba estau chefe d'o estau mayor d'a expedición Guergué. Royo aconsiguió victorias importants cómo o desastre d'Oliver y a conquiesta de Solsona. En 1837 se fació con o mando un d'os miembros d'a Expedición Reyal, Juan Antonio de Urbiztondo, qui conquirió Berga en chulio y la convirtió en a capital d'o carlismo catalán. dreita|miniaturadeimagen|229x229px|Daguerrotipo de [[Ramón Cabrera.]] Os problemas entre a Chunta de gubierno de Berga y Urbiztondo levoron a o nombramiento de José Segarra y posteriorment, en chulio de 1838, a o d'o Conte d'Espanya, que s'esforzó en modernizar as suyas tropas a o mesmo tiempo que se aproximaba a os sectors mas radicals d'o carlismo, o que provocó o descontento d'a oficialidat carlista, que solicitoron a suya destitución a o pretendient, o que aconsiguioron en octubre. A plegada de combatents carlistas procedents d'o frent norte dimpués d'a sinyatura d'o Convenio de Oñate aconsiguió prolongar a guerra en Catalunya uns meses mas dica que as zagueras tropas carlistas dirichidas por Cabrera crucioron a buega francesa o 6 de chulio de 1840.
Castiella a Viella y Castiella a Nueva
En as dos Castiellas os movimientos carlistas tamién existioron. Estioron mas importants en Castiella a Viella. En as zonas cercanas a las provincias Bascongadas y Navarra, os carlistas, baixo a presión d'as tropas isabelinas, acaboron amparando-se en os carlistas basco-navarros, formando os batallons castellanos. Os suyos chefes mas importants estioron Balmaseda, Basilio García, Jerónimo Merino y Cuevillas. Organizoron correrías por o territorio controlau por o bando isabelino, plegando en ocasions dica La Mancha. Os húsars de Ontoria, una unidat selecta formada por expertos chinetz castellanos y dirichida por Balmaseda, estió a unidat mas important de caballería castellana que remató combatindo con Cabrera. No podendo cruciar l'Ebro en a fase final en cayer o Maestrato en mans de Espartero, preboron de fuyir a Francia dando o rodeyo por Cuenca, Soria, Burgos, La Rioja y Navarra, desolando con os suyos tropelías y robos as poblacions que trascruzaban. Gran parte d'ells fuoron finalment interceptaus en Navarra, quan Cabrera feba ya tiempo que se trobaba en Francia y, por tanto, a guerra heba finalizau. Por ixo estioron consideraus como bandolers y executaus.
En Castiella a Nueva os movimientos carlistas se centroron en Ciudad Real y en as zonas proximas a Cabrera (Cuenca), y tamién Albacet. A partida mas important d'a rechión estió a d'os chirmans Palillos. Ista partida yera formada por chinetz en a suya mayor parte y plegó a estar numerosa comparada con as atras partidas manchegas, que nunca no estioron muit superiors a un par de centenars d'hombres.
Frent d'a provincia de Ciudad Real
En a provincia se formoron mas d'un centenar de partidas, qualques con tasament una decena d'hombres y atras superando cuantos cientos. Tres son las causas d'ista proliferación:
c) A provincia, muit depauperada, con a tierra practicament en poder d'unas pocas personas, no solament produciba pobreza en as chents que treballaban o campo sino tamién en as localidaz an os zapaters, sastres y atros oficios teneban uns ingresos muit baixos ya que os suyos clients, os treballadors d'o campo, careixeban de diners. As experiencias d'o bandolerismo, as d'as guerrillas independentistas, a pobreza d'os habitants y as quintas que se levaban a tantos hombres chovens que yeran aportando economía familiar, fació que os chefes carlistas trobasen con facilidat personas tanto en o campo como que en as ciudaz pa engrosar as suyas ringleras. Ocurriba tamién con freqüencia que chicotas partidas admitiban o indulto, se reincorporaban a os suyos quefers, tornando pero de nuevo poco tiempo dimpués a formar parte d'una partida. O gubierno solament en ocasions podió destinar tropas regulars suficients pa combatir a las partidas, estando fuerzas irregulars formadas por voluntarios locals, enquadraus chenericament en o concepto de "Milicians Nacionals", os que sostenioron o peso prencipal de luita contra as partidas encara que con taso exito ya que mesmo meses dimpués de concluida a guerra en estioron activas unas cuantas entre un tiempo. Belunas tornoron a convertir-se en bandoleras, quedando a suya persecución en mans d'a recientment creyada Guardia Civil.
Expedicions carlistas
Dende o territorio basco-navarro dominau por os carlistas se realizoron expedicions con os obchectivos prencipals:
a) Fomentar a guerra en territorios en os quals o carlismo teneba poco, mesmo nula actividat.
b) Desfer-se entre bel tiempo de continchents a os quals yera problematico dar mantenimiento y paga.
c) Obligar a que tropas isabelinas que barzaban o suyo territorio hesen de marchar dimpués d'as expedicions, aliviando-se a presión sobre o frent basco-navarro.
En chunyo de 1836, Miguel Gómez Damas, a o frent de 3.500 hombres, parte dende Amurrio enta Asturias y Galicia pa animar os focos carlistas que suposa allí establius, pero tot y que aconsigue dentrar sin luita en Oviedo y Santiago de Compostela, no aconsigue controlar istos territorios ya que no troba prou intrés por la causa carlista en a población y ye sozmetiu a persecución por tropas isabelinas que plegan dende Navarra y Castiella a Viella. Por propia iniciativa, en contra d'as ordens recibidas, s'endreza en agosto enta Andalucía y entre la marcha dentra en Leyón, Palencia y Albacet. En Andalucía prene Cordoba y Almadén de la Plata, feito iste zaguer que causa una inasperada baixa en a Bolsa londinenca. Plega a San Roque ya que tiene intención d'adquirir calcero en Chibraltar. Manimenos dende o Penyón un canyonazos no le deixan amanar-se, encara que son muitos os angleses, mesmo con as suyas mullers, os que salen d'o recinto britanico pa veyer de cerca a os carlistas ya que a suyo correría por a cheografía hispanica ye tema muit airiau por a prensa europea. Batiu la una y l'atra vegada, encara que sin estar excesivament danyau por as columnas isabelinas que lo acazan, en aviento de 1836 aconsigue tornar a Bizcaya.
A Expedición Reyal, motivada por as suposadas negociacions que se yeran realizando entre Carlos y María Cristina, salió de Navarra en mayo de 1837 con 12.000 hombres a o frent d'o pretendient Carlos enta Aragón, Catalunya, Valencia, Teruel y finalment Madrit, d'án que se retiroron de traza inasperada, plegando a o territorio carlista d'o norte en octubre de 1837. Dimpués d'a expedición Carlos marguinó a os elementos mas moderaus d'o carlismo.
Extranchers
Estioron numerosos os extranchers que s'alistoron en o bando carlista, estando a destacar os que publicoron as suyas vivencias d'a guerra: l'anglés Charles Frederick Henningsen, os franceses Alfonso Barrés de Molard, Alexis Sabatier y Louis Xavier Auguet de Saint-Sylvain y os alemans Augusto von Goeben, Adolfo Loning, Félix Lichnowsky y Guillermo von Rahden. Entre os extranchers que combatioron en o bando liberal cal citar a Frederick Hardman, anglés que s'alistó en a Lechión Auxiliar Britanica y que publicó un libro que replegó as suyas vivencias y impresions d'a guerra.
Exercito carlista
Exercito Reyal d'Aragón, Valencia y Murcia
Exercito Reyal de Catalunya
División de Manresa u d'o Centro
Partidas varias
Sant Tomás apóstol
Sant Tomás (? - Madras, India, 72 dC) estió un d'os Doce Apóstols de Chesús de Nazaret.
Pareixe que o suyo nombre yera Chudas y que teneba un chermano melguizo, por ixo li deciban Chudas o melguizo (en arameu Yəhudà Te'oma y en griego Ioudas Didymus). D'aquí o nombre "Te'oma", en aragonés Tomás, que significa «melguizo».
En o Evanchelio apocrifo Feitos de Tomás (escrito en Siria en o sieglo III) li se considera un d'os quatre chirmans de Chesús, feito que s'esmenta en o Evanchelio de Sant Marcos 6, 3. Seguntes a Ilesia Catolica, serían primos de segundo grau.
O feito más conoixito de Tomás se troba en o Evanchelio seguntes Sant Chuan 20, 24-29, a on que se nega a admitir a resurrección de Chesucristo dica que no li pasó los ditals por as nafras que teneba en o costato produeitas por a crucifixión. Se creye que pedricó por Siria, l'Imperio Parto y a India (seguntes Eusebio de Cesaria y Efrén o Sirio).
Mencions en fuents aragonesas
En o "Libro d'el Trasoro" dedican uns parrafos a Sant Thomás u Santo Thomas, y tamién podemos leyer Sant Thomás en o "Libro d'as Marabillas d'o Mundo" quan parla d'a India y os cristianos nestorins, incidindo en a suya importancia entre estos cistianos orientals:
Jusas
Jusas (en francés Juzes) ye una comuna occitana en o departamento francés d'Alta Garona, districto de Tolosa, cantón de Revèl y rechión d'Occitania.
A suya población ye de 84 habitants (1999) en una superficie de 3,75 km², con una densidat de población de 22,40 hab/km².
Sant Chaime o Menor
Sant Chaime o Menor (en arameu Yaqob bar Clopas y en griego Iάκωβος Iàkovos) (Caná, Galilea,? - Cherusalem, 62 dC) estió un d'os Dotze Apóstols de Chesús de Nazaret.
Fillo d'un hombre cananeu dito Alfeu y a suya muller María, yera chirmán de Chusé y Chudas Tadeu (Mc 15, 40) y primo chirmán de Chesús, ya que os pais d'os dos serían chirmans. En o "Libro d'el Trasoro" en fan mención:
Tamién en o "Libro d'as Marabillas d'o Mundo":
A vegatas lo han identificato con Chaime o Chusto, primer bispe de Cherusalem, y mencionato en o "Libro d'as Marabillas d'o Mundo":
Liga Espanyola de Baloncesto 1970-71
L'anyada 1970-71 d'a Liga Espanyola de Baloncesto estió a quinzena edición de dita competición. Participoron dotze equipos en un grupo unico, chugando toz contra toz con partiu a dople vuelta. Os dos zaguers equipos baixaban a Segunda División y os dos siguients chugaba una liga chicot chunto con o terzeno y o cuatreno d'a Segunda División ta determinar os equipos que chugarían en l'anyada siguient en a maxima categoría. Prencipió o 11 d'otubre de 1970 dica o 7 de marzo de 1971. O campión estió, por tretzena vegada, o Real Madrid.
SimCity
thumb|SimCity. SimCity ye una serie de videochuegos encetada en 1989 por Will Wright y desembolicada mayoritariament por Maxis (división de Electronic Arts) y a suya finalidat ye a construcción y desembolique d'una ciudat con un amplio sentiu de l'urbanismo. O conchunto de videochuegos SimCity estioron os mas vendius de Maxis dica l'aparición de The Sims en 2000.
The Sims
thumb|The Sims. The Sims, creyau por a interpresa Maxis, estió un d'os videochuegos mas populars de l'anyo 2000 en o qual l'obchectivo yera controlar a vida social d'uns sers clamaus Sims, que feban as manerazas d'os humans.
A versión orichinal mas as suyas expansions lo convierten en o videochuego mas vendiu d'a historia d'os ordinadors. S'estima que un 60% d'os chugadors son de sexo femenín, bella cosa muit poco usual en o mundo d'os videochuegos.
Yuri Andrópov
Yuri Vladiromovich Andrópov (Ю́рий Влади́мирович Андро́пов en ruso y escritura cirilica), naixiu de Nagutskoe (Imperio Ruso), hue Ucraína) o 15 de chunio de 1914 y muerto en Moscú (Unión Sovietica, hue Rusia) o 9 de febrero de 1984, estió un politico sovietico, Primer Secretario d'o Partiu Comunista d'a Unión Sovietica.
Gabás (Chacetania)
Gabás ye un despoblato medieval aragonés en o termin municipal de Bailo, comarca de Chacetania y partiu chudicial de Chaca, en a provincia de Uesca, en a cuenca d'o río Asabón, un afluent d'o río Galligo. Hue ye nomás una pardina, repui de l'antigo lugar.
Premier League d'Escocia (fútbol)
A Premier League ye a más alta d'as categorías de fútbol d'Escocia, por debaixo ye a Primera División.
Gil García
Gil García ye un municipio d'a comunidat autonoma castellanoleyonesa en a provincia d'Ávila.
A suya población ye de 35 habitants (2019) en una superficie de 15 km², con una densidat de población de 2,6 hab/km².
The Last of Us Part II
thumb|The Last of Us Part II. The Last of Us Part II ye un videochuego d'acción-aventura desembolicau por Naughty Dog. Publicau por Sony en exclusiva pa la PlayStation 4 o 19 de chunyo de 2020.
Establiu cinco anyos dimpués d'o videochuego The Last of Us (2013), os chugadors controlan a Ellie (interpretada por l'actriz Ashley Johnson), de 19 anyadas d'edat, que experimenta un evento trachico y s'embarca en una busca de venganza en un Estaus Unius post-apocaliptico. O chuego contiene elementos de supervivencia y terror y se chuga dende a perspectiva de tercera persona. Os chugadors pueden usar armas de fuego, armas improvisadas y estar escusero pa esfender-se d'enemigos y creyaturas canibals.
The Last of Us Part II se convirtió en o chuego de PlayStation 4 mas vendiu, vendendo 4 millons de copias en os primers tres días.
Minecraft
Minecraft ye un videochuego de construcción, de tipo «mundo ubierto» u sandbox, creyau orichinalment por o sueco Markus Persson (conoixiu comunament como que "Notch"),​ y posteriorment desembolicau por a suya interpresa, Mojang. Estió lanzau publicament o 17 de mayo de 2009, dimpués de diversos cambeos estió lanzada a suya versión completa o 18 de noviembre de 2011.
En setiembre d'o 2019, The Guardian clasificó Minecraft como o millor videochuego d'o sieglo XXI y en noviembre d'o 2019 Polygon clamó o chuego o "chuego mas important d'o decenio " en o decenio de 2010. En aviento de 2019, Forbes fació que Minecraft se mencionase en una lista d'os millors videochuegos d'as anyadas 2010, afirmando que o chuego ye "sin dubda un d'os chuegos mas importants d'os zaguers diez anyos".
Minecraft s'ha convertiu en o videochuego mas vendiu de toz os tiempos, con 200 millons de copias vendidas en todas as plataformas y 126 millons d'usuarios activos mensuals en 2020.
The Legend of Zelda
A partir d'o lanzamiento d'o primer chuego en 1986, The Legend of Zelda ha aconseguiu una notable popularidat acompanyada de criticas favorables en a industria d'os videochuegos, traducidas en un quantioso exito comercial a livel internacional. Dica abril de 2020 se calculan mas de 113 millons de copias vendidas d'os suyos chuegos.
Chardín Chinés de l'Amistanza
O Chardín Chinés de l'Amistanza (en anglés Chinese Garden of Friendship, en chinés tradicional 誼園, en chinés simplificau 谊园) ye un chardín chinés situau en Chinatown, Sydney, Australia. Disenyau seguntes o modelo d'os clasicos chardins privaus d'a dinastía Ming, o chardín ofreixe una anvista de l'herencio y a cultura chinesa.
Danijel Kosovac
Danijel Kosovac, en serbio Даниэл Косовац (Basilea, 21 de febrero de 1989) ye un futbolista serbio-suizo, que chugó en as categorías inferiors d'o Real Zaragoza. Actualment chuga en categorias rechionals en o suyo país.
Chardín Chinés de l'Amistanza
Disenyo y situación
O Chardín Chinés de l'Amistanza fue disenyau por a ciudat de Guangzhou, localidat achirmada con Sydney situada en China. Chinatown complementa un aria ya rica en herencio y cultura chinesa. O chardín ubrió oficialment o 17 de chinero de 1988 como parti d'as celebracions d'o Bicentenario de Sydney y fue nombrau como chardín chinés de l'amistanza simbolizando a unión entre China y Australia.
O chardín ye situau en a esquina entre Day Street y Pier Street, en o districto de Darling Harbour, en o sitio a on se trobaba l'antiga interpresa NSW Fresh Food and Ice Co, que chugo un papel important en a industria d'os frigorificos y concheladors en Sydney.
Verticilo
thumb|right|250px|A [[Rubia peregrina, una hierba común en Aragón que presenta fuellas agrupadas en verticilos muit evidents.]] En Botanica, un verticilo ye una agrupación de tres u más fuellas que amaneixen chuntas en un mesmo plano perpendicular a o tallo. Os verticilos se troban siempre asociaus a un nyudo en o tallo, y o tallo alavetz deseparau en nyudos y entrenyudos.
Danijel Kosovac
Trayectoria
Estió parti d'a plantilla d'o Real Zaragoza B, dimpués d'estar en o Universidad, que lo heba fichau d'o FC Concordia de Basilea, localidat natal d'o chugador, al recalar en Zaragoza su pai Veroljub Kosovac pa entrenar a o Balonmano Aragón. Dimpués d'o suyo paso por o Real Zaragoza B fizo una interrupción en a suya vita esportiva y tornó a o suyo país a on chuga en divisions menors.
Chardín Chinés de l'Amistanza
Caracteristicas
O Chardín Chinés de l'Amistanza ye pleno de polidas plantas de bambú y brilants saltos d'augua. No se puet veyer o chardín entero dende dengún punto d'o chardín.
O chardín encluye muitos elementos como a Paret d'o Dragón, que simboliza a unión entre Nueva Galas d'o Sud y Guangdong. O dragón azul en l'augua representa a o estau de Nueva Galas d'o Sud y o dragón dorau en o cielo representa a la provincia de Guangdong.
Destacan tamién o Pavillón Aqüatico d'a Fragancia de Loto, O Pavillón Cheminuco y a Casa d'o Té, que ofreixe té tradicional chinés y atras bebidas. O chardín tamién ye un puesto popular ta vodas y atras celebracions.
En a cultura popular
O chardín fue emplegau en una scena d'a cinta de superheois de 20th Century Fox de l'anyo 1995 Mighty Morphin Power Rangers: The Movie y tamién en a cinta The Wolverine en octubre de 2012. Manimenos quantas caracteristicas d'o chardín fuoron cambeadas u adaptadas ta ambientar a cinta en Chapón - por eixemplo se sacoron toz os caracters chineses y motivos con dragons y se construyió un pavillón temporal en o centro d'o laco.
Verticilo
No todas as plantas tienen as fuellas distribuidas en verticilos, y existen atras disposicions alternativas; como as fuellas alternas, fuellas oposadas y as fuellas en roseta.
Verticilos foliars
Pa las fuellas, a organización (filotaxi) en verticilos ye minoritaria en a Naturaleza. Entre as anchiospermas se tracta d'una innovación en a organización corporal de qualques táxons terminals, a sobén secundaria a atras formas organizativas como a disposición espiral, por o que puede inferir-se que ye un caracter evolucionau a partir d'ella.
Manimenos, entre bells grupos de plantas primitivas a organización verticilar d'as fuellas ye curiosament a norma. Isto pasa por eixemplo con as «codas de caballo» (familia Echisetidae), un d'os grupos más primitivos entre as plantas vasculars que tienen o cormo organizau en nyudos y entrenyudos y as fuellas, chusto, en verticilos.
Verticilos florals
En as flors, o verticilo se considera una adquisición secundaria que permite estabilizar o numero de piezas florals (as flors en espiral pueden tener numeros variables de piezas de cada tipo, mesmo entre una mesma especie). As ditas piezas florals son efectivament fuellas modificadas que yeran primitivament en una filotaxi espiralar, a la manera como i son as escratas d'una pinya.
Seguntes a tioría predominant, as piezas d'una flor espiral (forma plesiomorfica) s'habrían trestallau en diferents verticilos de tres piezas. Contino, modificacions lievón a un verticilo composau lo más a sobén de tres a cinco piezas florals, que ye como se troba huei en a mayoría de grupos vechetals (formas apomorficas). As familias d'as ranunculacias y as poligonacias refirmarían ixa evolución encadenada.
Manimenos, a naturaleza plesiomorfica d'ixa disposición espiral (en comparanza con a disposición verticilar) ye debatida en l'actualidat. Por o metodo filochenetico d'a reconstrucción d'os estaus ancestrals, qualques investigadors fízon en 2017 o retrato robot de l'ancestro común más antigo de todas as flors, de fa 140 millons d'anyos, y s'asevera que fue una flor hermafrodita en a qual a mayoría de piezas florals i son insertadas en disposición trimerica (multiplo de tres), pero se i combinan dos filotaxis: perianto y androceu verticilaus, chineceu espiralau. Ista zaguer reconstrucción contradiría la tioría d'o botanico estausunidense Charles Edwin Bessey que suchiere que as anchiospermas son un grupo monofiletico, a on que as flors derivan d'una flor primitiva tipo Magnolia, en a qual as piezas florals i son insertadas de forma espiral.
Aquí a denominación d'os verticilos florals:
Ilesia de Sant Pero de Fuents Claras
La ilesia de Sant Pero ye un templo cristiano construyiu en o Sieglo XVI en a localidat de Fuents Claras, Aragón.
Descripción
La referencia mas remota que se tiene d'o templo ye de l'anyo 1567, quan lo visitador arzobispal mandó que lo goso estase enladrillado.​ Lo templo estió construyiu en mampostería y cantería y ye ubicau sobre las ruinas de l'antiga ciudadela militar, construyida en o Sieglo XIV. Presienta una sola nave de tres tramos y capiellas entre contrafuertes. La cubierta ye de crucería estrellada con arandelas de fusta policromada d'o Sieglo XVII y lo capitero ye poligonal, cubierta con a mesma bóveda que lo tramo adchacent d'a nave mayor.
La portiada de l'edificio ye sencilla, de dos cuerpos. Ye diferent a las habituals d'a epoca y sería producto d'una reforma posterior. Sirvió de modelo a la d'a Ilesia parroquial de Caminreal, ya en o Sieglo XVIII. En o costau ezquierdo d'a portiada se puede apreciar la inscripción Año 1663 / se plantó la olma. Dende calendata immemorial la portiada yera flanqueada per dos olmos centenarios (las olmas). Toz dos estioron atacaus per una malotía y, dimpués de consulta popular, tallaus en 1989 y substituyius per arbols chovens.
En o lateral dreito se troba una chicota construcción que da acceso a lo espacio d'o cementerio antigo, d'o como encara se conserva lo muro de sillería que marguina este costau d'o templo.
La torre presienta dos cuerpos de piedra. En 1699 estió coronada con un nuevo chapitel, construyiu per lo mayestro d'obras Juan Antonio Aparicio, orichinario de Madrid. Per ixo dito templo presienta una estetica barroca castellana, totalment diferent a lo d'a resta de temples relichiosos d'a epoca en a comarca.
Elementos destacables
De comienzos d'o Sieglo XVII ye lo retablo d'a Virchen d'o Rosario, en o qual debió treballar lo escultor navarro Miguel Sanz (m. 1623). D'a mesma epoca ye un retablo manierista, con imachens de Santa Ana y Sant Bertolomeu. Chunto a ell, en o costau d'a epístola, se conservan las imachens dieciochescas de Santa Lucia, Sant Fabián y Sant Sebastián.
Entre las esculturas que alza en o suyo interior destaca en o costau d'o evangelio lo busto de Santa Ana, la Virchen y lo Nino, d'o Sieglo XVI.
Lo templo tamién alza una relevant colección de orfebrería, con piezas goticas como una crismera d'o finals d'o Sieglo XV, dos cruces procesionales d'o XVI, destacando una realizada en Daroca de fuerte raigambre gotica, amás d'un cáliz renascentista y una custodia barroca d'o Sieglo XVII.
Per lo que fa a lo órgano de tubos estió construyiu en 1724 per lo mayestro organero navarro Bartolomé Sánchez (m. 1743).
Ordinador domestico
thumb|L'Ordinador domestico [[ZX Spectrum.]]
Ordinador domestico (de l'anglés Home computer) se denomina asinas a la segunda cheneración d'ordinadors y estió un tipo de microordinadors que dentroron en o mercau con a naixencia d'o Altair 8800 y s'extiende dica prencipios d'o decenio de 1990. Isto engloba a toz os ordinadors de 8 bits (prencipalment equipaus con CPU Zilog Z80, mos 6502 u Motorola 6800) y en a primera cheneración d'equipos con CPU de 16 bits (prencipalment Motorola 68000 y Intel 8086 y 8088).
Eixemplos d'iste tipo d'ordinadors son:
Alessio Romagnoli
Alessio Romagnoli (Anzio, 12 de chinero de 1995) ye un futbolista italiano que chuga en la posición de esfensa en la SS Lazio d'a Serie A d'Italia.
Mercurio (elemento)
O mercurio u, tradicionalment, archent viu, ye un elemento quimico de numero atomico 80. O suyo nombre y abreviadura Hg procedent d'o latín hidrargirium y de hydrargyrus, que a la vegata proviene d'o griego hydrargyros (hydor = augua y argyros = archent).
Caracteristicas prencipals
Ye un metal plateyato que a temperatura stándard ye un liquido inodoro. Ye un mal conductor d'a calor comparato con atros metals, encara que no ye mal conductor d'a electricidat. Se mezcla facilment con muitos atros metals como l'oro u l'archent producindo amalgamas, fueras de con o fierro. Ye insoluble en augua y soluble en acido nitrico. Quan aumenta a suya temperatura produce vapors toxicas y corrosivas, mas pesatas que l'aire. Ye perchudicioso por inhalación, inchestión y contacto. Producto muit irritant ta a piel, uellos y vías respiratorias. Ye incompatible con l'acido nitrico concentrato, l'acetileno, l'amoniaco, o cloro y os metals.
left|thumb|Simbolo d'o mercurio emplegato por os alquimistas
Usos
O suyo uso mas antigo fueras d'a extracción d'oro y archent, estió a confección de mirallos, en a que encara hue s'aplica. Se fa servir tamién en instrumentos de mesura, enchufes, fluorescents y como catalizador.
Atros usos d'o mercurio se dirichen a la industria d'os explosivos. Tamién ha estato notable o suyo uso por os dentistas como compuesto prencipal en os empastes de caixals, pero ha estato substituito fa poco tiempo (en os países mas desenvolicatos) por o bismuto, de propiedatz parellanas pero licherament menos toxico.
Tamién ha tenito usos en medicina a traviés d'o mercoquinol (oxiquinolinsulfonato de mercurio) y d'o hidrargirol (parafeniltoniato u parafenolsulfonato de mercurio), iste zaguero como antiseptico, igual que atros muitos como o hidrargol, o hidrargiroseptol, o yoduro mercurico, o cloroyoduro mercurico, o mercuriol, etc. Ta mas detalles se veigan os compuestos d'o mercurio.
Precaucions
Se transporta en estato liquido, codigo de l'A.D.R.: 8,66,c. S'almadazena en arias fredas, xutas, bien ventilatas, aluenyatas d'a radiación solar y de fuents de calor y ignición; aluenyato d'acido nitrico concentrato, acetileno, amoniaco y cloro. Ha d'almadazenar-se en recipients irrompibles de materials resistents a la corrosión y que sían compatibles. Os contenedors han de zarrar-se hermeticament. Se pueden emplegar contenedors d'acero, acero inoxidable, fierro, plasticos, vidre, porcelana. Han d'evitar-se os contenedors de plomo, aluminio, arambre, estanyo y sen.
Os efectos inmediatos que puet producir por inhalación son: escozor de garganchón, mal de tozuelo, ansias, perduga d'a gana y debilidat muscular. Por contacto con uellos y piel: enroyecimiento, irritación. Por inchestión: gomitos, diarrera, perduga d'a gana y debilidat muscular.
A exposición porlongata u repetita puet prevocar: lesions en rinyons, cerebro y sistema niervoso.
En caso d'accident os primers auxilios a proporcionar son:
As malautías u lesions asociatas a o mercurio se dicen: hidrarchirismo u mercurialismo y hidrarchiria.
Ascellas
Ascellas (Lascellas en castellano) ye un lugar aragonés d'o concello municipal d'Ascellas-Ponzano, situato en a provincia de Uesca, comarca d'o Semontano de Balbastro.
A suya población ye de 47 habitants (2010).
Kelly The Boy From Killane
Kelly The Boy From Killane (en aragonés Kelly o zagal de Killane) ye una canción de musica folk muit popular en Irlanda.
Bisagorri
Bisagorri (Bisaurri en castellano) ye un municipio aragonés de la provincia de Uesca, situato en la comarca de Ribagorza.
La suya población ye de habitants en una superficie de 63,29 km² y una densidat de población de  0 hab/km².
Toponimia
Ye bien conoixita la hipotesi que considera lo toponimo Bisagorri u Bisagurri como d'orichen mixto basco-latín. Gorri en basco significa royo u roya y Bisa puet benir d'o latín villa, como en Visalibons.
Manimenos atra hipotesi lo fa remontar a lo chenitivo de l'antroponimo Vilaurus, estando a g una epentesi tardana (en aragonés benasqués la consonant -g- ye la mes frecuent en las epentesis antihiaticas), representando una evidencia lo feito que s'escriba Bessaurri en los textos mes antigos.
Cheografía
Bisagorri ye situato a 1.108 metros d'altaria dencima de lo ran de la mar, a una distancia de 136 km de Uesca, La capital de la suya provincia.
Bi ha tormos erraticos
Chiretas
As chiretas son un plato tipico d'Aragón propio d'a cultura rural que aproveitaba ta la birolla tot lo que teneban a man. Consiste en o bodiello d'o cordero (chireta significa en aragonés "piel tornada") cusida y farsida d'arroz apanyau y liviano, corazón y atros repuis d'este animal, chunto con ambrona, preixil, allo y atros condimentos. As chiretas se feban bullir.